b'\n_START_ARTICLE_\nEusebi Guiteras i Guiu\n_START_SECTION_\nBiografia\n_START_PARAGRAPH_\nEstudi\xc3\xa0 un temps al Seminari. Posteriorment es dedic\xc3\xa0 a la m\xc3\xbasica, aprenent-ne amb mestres com Anselm Barba i Josep Rodoreda. _NEWLINE_En el 1892 dirigia l\'Orfe\xc3\xb3 Ampurdan\xc3\xa9s del Centre Empordan\xc3\xa8s de Barcelona. L\'any 1896 guany\xc3\xa0 el concurs per la pla\xc3\xa7a de clarinetista de la Banda Municipal de Barcelona, i dos anys m\xc3\xa9s tard s\'adjudic\xc3\xa0 la direcci\xc3\xb3 de la Banda de la Casa de la Caritat de Barcelona (del 1898 al 1900 com a professor inter\xc3\xad, i del 1900 al 1918 com a director titular); amb aquesta formaci\xc3\xb3 podria haver fet la primera gravaci\xc3\xb3 mundial d\'una sardana en disc, el 1902. En l\'any 1905 va ser nomenat director de l\'Acad\xc3\xa8mia de M\xc3\xbasica de la Casa Provincial de la Caritat. El 1915 dirigia una "Academia Guiteras" de m\xc3\xbasica, on s\'ensenyava piano, cant, viol\xc3\xad i solfeig._NEWLINE_Algunes de les seves sardanes foren, com L\'aplec de la sardana i La platja de Riells, molt populars al seu temps.'